text: Politiet rykker hurtigere ud nu
  22 februar 2018 kl. 17.33
  Kun i Aabenraa er politiet blevet langsommere til at komme, når der ringes.
  Både Syd- og Sønderjyllands Politi og Sydøstjyllands Politi rykker hurtigere ud i dag end for tre år siden. Det viser en ny opgørelse fra Rigspolitiet.
  Selv om responstiden, som det hedder, er blevet længere for samtlige politikredse i landet, så er den faldet i de fjorten kommuner i Syd- og Sønderjylland og Sydøstjylland.
  Kun i Aabenraa Kommune tager det længere tid for politiet at nå frem i 2017, end det gjorde året før.
  I 2016 varede det 11 minutter og 59 sekunder, før de var fremme efter at have modtaget et opkald. I 2017 var responstiden steget til 12 minutter og 31 sekunder. Det er en stigning på 32 sekunder. Det er væsentligt længere end landsgennemsnittet. Det er på ni minutter og 45 sekunder.
  Her er responstiderne i minutter i kommunerne i Syd- og Sønderjylland og Sydøstjylland:
  2016                   2017Aabenraa         11:59                  12:31Billund              14:56                  13:23Esbjerg              9:04                    8:32Fanø                26:52                  19:47Fredericia          7:46                    6:29Haderslev         11:17                  10:02Hedensted       12:41                  10:52                 Horsens             7:50                    6:51Kolding              7:51                    7:54Sønderborg      11:00                  10:57                 Tønder             16:11                  13:26Varde               14:13                  12:00Vejen                16:23                  13:03                 Vejle                   8:02                    7:46
  
  